CELEX: 32011D0303
Language: lt
Date: 1305849600000
Title: 2011/303/ES: 2011 m. gegužės 20 d. Komisijos įgyvendinimo sprendimas, kuriuo leidžiama taikyti tam tikrus kiaulių skerdenų klasifikavimo metodus Nyderlanduose (pranešta dokumentu Nr. C(2011) 3427)

24.5.2011   
            
            
               LT
            
            
               Europos Sąjungos oficialusis leidinys
            
            
               L 136/95
            
         KOMISIJOS ĮGYVENDINIMO SPRENDIMAS
   2011 m. gegužės 20 d.
   kuriuo leidžiama taikyti tam tikrus kiaulių skerdenų klasifikavimo metodus Nyderlanduose
   (pranešta dokumentu Nr. C(2011) 3427)
   (Tekstas autentiškas tik olandų kalba)
   (2011/303/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 43 straipsnio m punktą kartu su 4 straipsniu,
   kadangi:
   
               (1)
            
            
               Reglamento (EB) Nr. 1234/2007 V priedo B skirsnio IV punkto 1 dalyje nustatyta, kad, klasifikuojant kiaulių skerdenas, raumeningumas turi būti įvertintas Komisijos leidžiamais klasifikavimo metodais, o tai gali būti tik statistiškai įrodyti vertinimo metodai, pagrįsti kiaulių skerdenos vienos ar kelių anatominių dalių fiziniais matavimais. Klasifikavimo metodus leidžiama taikyti atsižvelgiant į statistinės paklaidos didžiausią leistiną nuokrypį. Šis nuokrypis nustatytas 2008 m. gruodžio 10 d. Komisijos reglamento (EB) Nr. 1249/2008, kuriuo nustatomos išsamios Bendrijos galvijų, kiaulių ir avių skerdenų klasifikavimo skalių taikymo ir pranešimo apie tų skerdenų kainas taisyklės (2), 23 straipsnio 3 dalyje.
            
         
               (2)
            
            
               Komisijos sprendimu 2005/627/EB (3) Nyderlanduose buvo leista naudoti du kiaulių skerdenų klasifikavimo metodus.
            
         
               (3)
            
            
               Dėl poreikio padaryti techninio pobūdžio pakeitimus ir dėl pakitimų, susijusių su artimiausioje ateityje kastruotų patinų nebuvimu Nyderlanduose, Nyderlandai paprašė Komisijos leisti jų šalies teritorijoje taikyti tris kiaulių skerdenų klasifikavimo metodus ir pristatė jai Reglamento (EB) Nr. 1249/2008 23 straipsnio 4 dalyje nurodytame protokole detalų bandomojo skerdenų išpjaustymo apibūdinimą, nurodydami principus, kuriais pagrįsti šie metodai, šio bandomojo išpjaustymo rezultatus, bei formules raumeningumui apskaičiuoti.
            
         
               (4)
            
            
               Išnagrinėjus tą prašymą paaiškėjo, kad sąlygos, taikomos išduodant leidimą taikyti tuos klasifikavimo metodus, yra įvykdytos. Todėl Nyderlanduose turėtų būti leista taikyti tuos klasifikavimo metodus.
            
         
               (5)
            
            
               Prietaisą arba klasifikavimo metodus leidžiama keisti tik tada, jei tai aiškiai leidžiama Komisijos sprendimu.
            
         
               (6)
            
            
               Siekiant aiškumo ir teisinio tikrumo, Sprendimas 2005/627/EB turėtų būti panaikintas.
            
         
               (7)
            
            
               Atsižvelgiant į technines aplinkybes, susijusias su naujų prietaisų ir naujų lygčių taikymu, kiaulių skerdenų klasifikavimo metodai, kuriuos leista naudoti pagal šį sprendimą, turėtų būti taikomi nuo 2011 m. spalio 3 d.
            
         
               (8)
            
            
               Šiame sprendime numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Remiantis Reglamento (EB) Nr. 1234/2007 V priedo B skirsnio IV punkto 1 dalimi, Nyderlanduose leidžiama taikyti šiuos kiaulių skerdenų klasifikavimo metodus:
   
               —
            
            
               prietaisą Hennessy Grading Probe (HGP 7) ir su juo susijusius vertinimo metodus, kurių aprašymas pateikiamas priedo 1 dalyje,
            
         
               —
            
            
               prietaisą Capteur Gras/Maigre – Sydel (CGM) ir su juo susijusius vertinimo metodus, kurių aprašymas pateikiamas priedo 2 dalyje,
            
         
               —
            
            
               prietaisą CSB Image-Meater ir su juo susijusius vertinimo metodus, kurių aprašymas pateikiamas priedo 3 dalyje.
            
         2 straipsnis
   Prietaisą arba klasifikavimo metodus galima keisti tik tada, jei tai aiškiai leidžiama Komisijos sprendimu.
   3 straipsnis
   Sprendimas 2005/627/EB panaikinamas.
   4 straipsnis
   Šis sprendimas taikomas nuo 2011 m. spalio 3 d.
   5 straipsnis
   Šis sprendimas skirtas Nyderlandų Karalystei.
   
      Priimta Briuselyje 2011 m. gegužės 20 d.
      
         
            Komisijos vardu
         
         Dacian CIOLOŞ
         
            Komisijos narys
         
      
   
   
      (1)  OL L 299, 2007 11 16, p. 1.
   
      (2)  OL L 337, 2008 12 16, p. 3.
   
      (3)  OL L 224, 2005 8 30, p. 17.
   
      PRIEDAS
      
         KIAULIŲ SKERDENŲ KLASIFIKAVIMO METODAI NYDERLANDUOSE
      
      1   DALIS
      
         
            Hennessy Grading Probe (HGP 7)
         
      
      
                  1.
               
               
                  Šios dalies taisyklės taikomos, kai kiaulių skerdenos klasifikuojamos prietaisu Hennessy grading probe (HGP 7).
               
            
                  2.
               
               
                  Šiame prietaise įmontuotas 5,95 mm skersmens zondas (abiejuose galvutės šonuose yra 6,3 mm storio ašmenys) su LYU 260-EO tipo Siemens LED fotodiodu ir 58 MR tipo fotodetektoriumi. Zondo veikimo intervalas – nuo 0 iki 120 mm. Naudojant aparatą HGP 7 ir prie jo prijungtą kompiuterį matavimo duomenys paverčiami į apskaičiuotą raumeningumą.
               
            
                  3.
               
               
                  Skerdenos raumeningumas apskaičiuojamas pagal šią formulę:
                  LMP = 65,92 – 0,6337 * riebalai + 0,0446 * raumenys
                  
                  kur:
                  
                              LMP
                           
                           
                              =
                           
                           
                              apskaičiuotoji skerdenos raumeningumo procentinė vertė,
                           
                        
                              
                                 Riebalai
                              
                           
                           
                              =
                           
                           
                              
                                 HGP7 nustatomas riebalų storis milimetrais (įskaitant odą), matuojamas tarp trečio ir ketvirto šonkaulių nuo paskutiniojo šonkaulio, 6 cm nuo skerdimo linijos,
                           
                        
                              
                                 Raumenys
                              
                           
                           
                              =
                           
                           
                              
                                 HGP7 nustatomas nugaros raumenų storis milimetrais (įskaitant odą), matuojamas tuo pačiu metu ir toje pačioje vietoje, kaip riebalai.
                           
                        Ši formulė taikoma 73,5–107,5 kg sveriančioms skerdenoms.
               
            2   DALIS
      
         
            Capteur Gras/Maigre – Sydel (CGM)
         
      
      
                  1.
               
               
                  Šioje dalyje nustatytos taisyklės taikomos, kai kiaulių skerdenos klasifikuojamos prietaisu Capteur Gras/Maigre — Sydel (CGM).
               
            
                  2.
               
               
                  Aparate turi būti labai gero ryškumo 8 mm skersmens Sydel zondas, šviečiantis infraraudonųjų spindulių diodas Honeywell ir du šviesos davikliai Honeywell. Veikimo nuotolis turi būti nuo 0 iki 95 milimetrų.
                  Matavimo duomenis į raumeningumo procentinę išraišką paverčia pats CGM aparatas.
               
            
                  3.
               
               
                  Skerdenos raumeningumas apskaičiuojamas pagal šią formulę:
                  LMP = 66,86 – 0,6549 * riebalai + 0,0207 * raumenys
                  
                  kur:
                  
                              LMP
                           
                           
                              =
                           
                           
                              apskaičiuotoji skerdenos raumeningumo procentinė vertė,
                           
                        
                              
                                 Riebalai
                              
                           
                           
                              =
                           
                           
                              
                                 CGM riebalų storis nustatomas milimetrais (įskaitant odą), matuojamas tarp trečio ir ketvirto šonkaulių nuo paskutiniojo šonkaulio, 6 cm nuo skerdimo linijos,
                           
                        
                              
                                 Raumenys
                              
                           
                           
                              =
                           
                           
                              
                                 CGM nugaros raumenų storis milimetrais (įskaitant odą), matuojamas tuo pačiu metu ir toje pačioje vietoje, kaip riebalai.
                           
                        Ši formulė taikoma 73,5–107,5 kg sveriančioms skerdenoms.
               
            3   DALIS
      
         
            CSB Image-Meater (CSB)
         
      
      
                  1.
               
               
                  Šioje dalyje nustatytos taisyklės taikomos, kai kiaulių skerdenos klasifikuojamos prietaisu CSB Image-Meater (CSB).
                  
               
            
                  2.
               
               
                  Prietaisą CSB Image-Meater sudaro vaizdo kamera, kompiuteris, turintis vaizdo analizės kortelę, ekranas, spausdintuvas, valdymo mechanizmas, rodiklių matavimo mechanizmas ir sąsajos. Visi (16) Image-Meater kintamieji matuojami ties vidurio linija kumpio plote (ties raumeniu M. gluteus medius):
                  matavimo duomenys į apskaičiuotą raumeningumo procentinę dalį paverčiami naudojant kompiuterį.
               
            
                  3.
               
               
                  Skerdenos raumeningumas apskaičiuojamas pagal šią formulę:
                  
                     LMP = 65,2212–0,2741 S + 0,0160 F – 0,0302 ML – 0,2648 MS + 0,0831 MF – 0,1002 WL – 0,0509 WaS + 0,0172 WaF – 0,0169 WbS + 0,0006 WbF + 0,0341 WcS – 0,0097 WcF + 0,0223 WdS – 0,0008 WdF + 0,0132 ES – 0,0124 IS,
                  kur 16 objektyvių CSB matavimų ties vidurio linija yra:
                  
                              LMP
                           
                           
                              =
                           
                           
                              apskaičiuotoji skerdenos raumeningumo procentinė vertė,
                           
                        
                              S
                           
                           
                              =
                           
                           
                              riebalų storis, minimalus riebalų storis ties gluteus medius raumeniu (mm),
                           
                        
                              F
                           
                           
                              =
                           
                           
                              raumenų storis, mažiausias raumenų storis tarp priešakinės raumens gluteus medius dalies ir nugarinės stuburo kanalo dalies (mm),
                           
                        
                              ML
                           
                           
                              =
                           
                           
                              raumens gluteus medius ilgis (mm),
                           
                        
                              MS
                           
                           
                              =
                           
                           
                              vidutinis kumpio plotis po gluteus medius raumeniu (mm),
                           
                        
                              MF
                           
                           
                              =
                           
                           
                              vidutinis raumeningumo plotis po gluteus medius raumeniu (mm),
                           
                        
                              WL
                           
                           
                              =
                           
                           
                              vidutinis slankstelio ilgis su stuburo diskais (mm),
                           
                        
                              Wa,b,c,dS
                           
                           
                              =
                           
                           
                              vidutinis kumpio plotis po pirmuoju išmatuotu slanksteliu (a) ir trimis kitais slanksteliais (b, c, d) (mm),
                           
                        
                              Wa,b,c,dF
                           
                           
                              =
                           
                           
                              vidutinis raumeningumo plotis po pirmuoju išmatuotu slanksteliu (a) ir trimis kitais slanksteliais (b, c, d) (mm),
                           
                        
                              ES
                           
                           
                              =
                           
                           
                              vidutinis išorinio kumpio plotis virš keturių išmatuotų slankstelių (mm),
                           
                        
                              IS
                           
                           
                              =
                           
                           
                              vidutinis vidinio kumpio plotis virš keturių išmatuotų slankstelių (mm).
                           
                        
            
                  4.
               
               
                  Matavimo taškai aprašyti pagal Reglamento (EB) Nr. 1249/2008 23 straipsnio 4 dalį Nyderlandų Komisijai pateikto protokolo II dalyje.
                  Ši formulė taikoma 73,5–107,5 kg sveriančioms skerdenoms.